

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.4 | 2025. gada 31. jūlijā |

**24.**

**Par Ogres novada pašvaldības Ogres novada sporta centra maksas pakalpojumu cenrāža apstiprināšanu**

2025. gada 1. jūlijā Ogres novada pašvaldībā (turpmāk – Pašvaldība) saņemts Ogres novada sporta centra iesniegums (reģistrēts ar Nr. 2-4.1/3557) ar lūgumu apstiprināt Pašvaldības Ogres novada sporta centra maksas pakalpojumu cenrādi.

Ar Pašvaldības domes 2024. gada 27. februāra lēmumu “Par Ogres novada pašvaldības Ogres novada sporta centra maksas pakalpojumu cenrāža apstiprināšanu” (protokols Nr. 4; 13.) ir apstiprināts Pašvaldības Ogres novada sporta centra maksas pakalpojumu cenrādis.

Pamatojoties uz to, ka palielinājušās sporta bāzu uzturēšanas izmaksas, palielinājies pieprasījums sporta bāzu un sporta objektu izmantošanai, ir izstrādātas izmaiņas Pašvaldības Ogres novada sporta centra maksas pakalpojumu cenrādī.

Ņemot vērā minēto, pamatojoties uz Ministru kabineta 2011. gada 3. maija noteikumiem Nr. 333 “Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība”, Ministru kabineta 2018. gada 20. februāra noteikumu Nr. 97 “Publiskas personas mantas iznomāšanas noteikumi” 5. punktu un pamatojoties uz Ogres novada pašvaldības Maksas pakalpojumu izcenojumu aprēķinu un atlīdzības noteikšanas komisijas 2025. gada 16. jūlija protokolu Nr. K.1-3/22,

**balsojot: ar 22 balsīm "Par" (Andris Krauja, Artūrs Mangulis, Atvars Lakstīgala, Dace Kļaviņa, Dace Veiliņa, Dzirkstīte Žindiga, Gints Sīviņš, Ilmārs Zemnieks, Iluta Jansone, Jānis Iklāvs, Jānis Siliņš, Kārlis Ansons, Kārlis Avotiņš, Mariss Martinsons, Matīss Mežaks, Pāvels Kotāns, Raivis Rubīns, Raivis Ūzuls, Rūdolfs Kudļa, Santa Ločmele, Sarmīte Ozoliņa, Uldis Skudra), "Pret" – nav, "Atturas" – nav, "Nepiedalās" – nav**,

Ogres novada pašvaldības dome **NOLEMJ:**

1. **Apstiprināt** Ogres novada pašvaldības Ogres novada sporta centra maksas pakalpojumu cenrādi saskaņā ar šā lēmuma pielikumu.
2. **Ar šā lēmuma spēkā stāšanos spēku zaudē** Ogres novada pašvaldības domes 2024. gada 27. februāra lēmums “Par Ogres novada pašvaldības Ogres novada sporta centra maksas pakalpojumu cenrāža apstiprināšanu” (protokols Nr. 4; 13.).
3. **Kontroli** par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja vietnieka A. Kraujas paraksts)